**Adatkezelési tájékoztató a Magyar Nemzeti Bank duális képzéssel összefüggő**

**toborzás-kiválasztás tevékenysége során kezelt személyes adatokról**

A Magyar Nemzeti Bank (a továbbiakban: Bank) a …………………………….. felsőoktatási intézménnyel együttműködésben meghirdetett alapképzési és/vagy mesterképzési duális képzés kapcsán toborzási és kiválasztási tevékenységet végez. A Bank az e tevékenységek körében keletkezett adatokat az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendeletének és az információs önrendelkezési jogról és az információszabadságról szóló 2011. évi CXII. törvénynek megfelelően tárolja és kezeli.

**Adatkezelő:**

Magyar Nemzeti Bank

Székhelye: 1013 Budapest, Krisztina körút 55.

Levelezési címe: 1850 Budapest

Telefon: 06 1 428 2600

E-mail: job@mnb.hu

A Bank adatvédelmi tisztségviselője **dr. Marton Tivadar János** (telefon: 06 1 428 2600, e-mail: martont@mnb.hu).

**Az adatkezelés célja és a kezelt adatok köre:**

Az Ön által megküldött önéletrajzában, dokumentumaiban feltüntetett olyan személyes adatait kezeli a Bank, amelyek alkalmasak a személyazonosítására, valamint a képzettségével, végzettségével, szakmai tapasztalataival, továbbá képességeivel és készségeivel kapcsolatosak. Ezeket a személyes adatait a Bank a meghirdetett duális képzésre történő jelentkezés, a kiválasztás, és az Önnel való kapcsolattartás érdekében kezeli. A duális képzésre vonatkozó kiírásban kért adatokon és információkon felüli adatok és információk megadása az Ön szabad döntésén múlik.

Ha az Ön által megküldött jelentkezési anyag kivételesen különleges személyes adatot is tartalmaz, annak kezelése miatt a Bank felveszi Önnel a kapcsolatot.

Amennyiben a duális képzésre beadott felvételije nem sikerült, abban az esetben is egy évig megőrizzük a megadott adatait annak érdekében, hogy esetlegesen egyéb gyakornoki pozíciókról tájékoztathassuk.

**Az adatkezelés joglapja:**

Az adatok kezelésének jogalapja az Ön hozzájárulása.

**Az adatkezelés ideje:**

A Bank az adatait legfeljebb a jelentkezését követő egy évig kezeli.

**Az adatokhoz való hozzáférés és az adattovábbítás:**

Az adataihoz a feladataik ellátása érdekében a Bank munkavállalói férhetnek hozzá. Így például a Társadalmi kapcsolatokért felelős igazgatóság és a Humánerőforrás-menedzsment igazgaztóság munkavállalói a kiválasztási folyamat megszervezésével, lebonyolításával kapcsolatos feladataik ellátása során megismerik az Ön személyes adatait. Megismerik továbbá az adatait azon vezetők és munkatársaik is, akik a kiválasztási folyamatban részt vesznek.

**Adatbiztonsági intézkedések:**

Az elektronikus formában nyilvántartott személyes adatait a Bank a szerverein tárolja és megfelelő intézkedésekkel gondoskodik arról, hogy a személyes adatait védje - többek között - a jogosulatlan hozzáféréstől vagy megváltoztatástól.

**Az adatkezeléssel összefüggő jogok:**

*Tájékoztatáshoz és hozzáféréshez való jog:*

Ön az *„Adatkezelő”* alcím alatt megadott elérhetőségeken keresztül írásban tájékoztatást kérhet a Banktól arról, hogy a Bank:

* milyen személyes adatait,
* milyen jogalapon,
* milyen célból,
* mennyi ideig kezeli,
* kezeli-e még a személyes adatait,
* kinek, mikor, milyen okból és mely személyes adataihoz biztosított hozzáférést vagy kinek továbbította a személyes adatait.

Ezen felül kérheti a Bank által tárolt személyes adatainak másolatát.

A Bank a kérelmét legfeljebb 30 napon belül, a kérelemben megadott elérhetőségre megküldött válaszlevelében teljesíti. Ha a kérelmet elektronikus úton küldi meg a Bankhoz, akkor a Bank válaszlevele is - lehetőség szerint - elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*Helyesbítéshez való jog:*

Ön az adatkezelés ideje alatt az *„Adatkezelő”* alcím alatt megadott elérhetőségeken keresztül írásban kérheti, hogy a Bank módosítsa vagy pontosítsa valamely személyes adatát (pl.: a nevét, e-mail címét, telefonszámát, képzettségét, végzettségét, ha abban változás következett be).

A Bank a kérelmét indokolatlan késedelem nélkül, legfeljebb 30 napon belül teljesíti és erről Önt a megadott elérhetőségére küldött levélben értesíti. Ha a kérelmet elektronikus úton küldi meg a Bankhoz, akkor a Bank válaszlevele is - lehetőség szerint - elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*A törléshez való jog („az elfeledtetéshez való jog):*

Ön az adatkezelés ideje alatt az *„Adatkezelő”* alcím alatt megadott elérhetőségeken keresztül írásban kérheti a Banktól személyes adatainak törlését. Ha adatai törlését kéri, azzal az esetlegesen éppen zajló, Önt érintő kiválasztási folyamat is megszakad, és Ön nem kerülhet kiválasztásra.

A törlési kérelmét a Bank abban az esetben utasítja el, ha jogszabály személyes adatai további tárolására kötelezi a Bankot. Ha azonban a törölni kért személyes adatra nincs ilyen kötelezettség, akkor a Bank a kérelmet indokolatlan késedelem nélkül, legfeljebb 30 napon belül teljesíti, és erről Önt a megadott elérhetőségére küldött válaszlevélben értesíti. Ha a kérelmét elektronikus úton küldi meg a Bankhoz, akkor a Bank válaszlevele is - lehetőség szerint - elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*Az adatkezelés korlátozásához való jog:*

Ön az *„Adatkezelő”* alcím alatt megadott elérhetőségeken keresztül írásban kérheti a Banktól az adatkezelés korlátozását. Korlátozás esetén a Bank csak tárolhatja a személyes adatát, egyéb adatkezelési tevékenységet kizárólag az Ön hozzájárulásával jogi igény előterjesztése miatt, vagy közérdekből végezhet.

Az adatok korlátozását akkor lehet kérni, ha Ön:

* úgy gondolja, hogy adatai nem pontosak, vagy
* úgy gondolja, hogy adatait a Bank jogellenesen kezelte, de az adat törlését nem szeretné,
* igényli az adatkezelést jogi igénye érvényesítése vagy védelme miatt, de már a Banknak nincs szüksége ezekre az adatokra.

A Bank a kérelmét indokolatlan késedelem nélkül, legfeljebb 30 napon belül teljesíti és erről a Önt a megadott elérhetőségére küldött levélben értesíti. Ha a kérelmet elektronikus úton küldi meg a Bankhoz, akkor a Bank válaszlevele is - lehetőség szerint - elektronikus úton érkezik meg hozzá. Ha más úton kéri megküldeni a választ, kérjük, jelezze ezt a kérelemben.

*Az adathordozhatósághoz való jog:*

Ön az *„Adatkezelő”* alcím alatt megadott elérhetőségeken keresztül írásban kérheti a Banktól, hogy az Ön által rendelkezésre bocsátott és elektronikusan kezelt adatokat a Bank küldje meg Önnek, vagy az Ön által megjelölt más adatkezelőnek. Az adathordozhatósághoz való jog tehát nem terjed ki a papír alapon tárolt adatokra, ezért Ön nem kérheti az így tárolt adatainak megküldését. Az adathordozhatóság nem jár automatikusan az adat törlésével, és nem érinti a továbbított adatra a Banknál irányadó megőrzési időt sem.

A Bank az elektronikusan tárolt adatokat indokolatlan késedelem nélkül, legfeljebb 30 napon belül tagoltan, széles körben használt és géppel olvasható formátumban küldi meg. Ha az adatokat a Bank más adatkezelőnek küldi meg, akkor erről Önt a megadott elérhetőségére küldött levélben értesíti. Ha a kérelmet elektronikus úton küldi meg a Bankhoz, akkor a Bank válaszlevele is - lehetőség szerint - elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*A hozzájárulás visszavonásának joga:*

Ön az *„Adatkezelő”* alcím alatt megadott elérhetőségeken keresztül írásban, az adatkezelés időtartama alatt bármikor visszavonhatja hozzájárulását az adatkezeléshez. Ha visszavonja hozzájárulását, azzal az esetlegesen éppen zajló, Önt érintő kiválasztási folyamat is megszakad és Ön nem kerülhet kiválasztásra. A hozzájárulás visszavonása esetén a Bank visszavonás előtti adatkezelése továbbra is jogszerű marad.

A Bank a személyes adatait a visszavonás beérkezését követően indokolatlan késedelem nélkül törli és erről Önt a megadott elérhetőségre küldött levélben értesíti. Ha a kérelmét elektronikus úton küldi meg a Bankhoz, akkor a Bank válaszlevele is - lehetőség szerint - elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a nyilatkozatában.

**Jogorvoslati lehetőség:**

Ha megítélése szerint az adatkezelés nem felelt meg a jogszabályi követelményeknek, kezdeményezheti a Magyar Nemzeti Bank adatvédelmi tisztviselőjének(**dr. Marton Tivadar János** (telefon: 06 1 428 2600, e-mail: martont@mnb.hu)) eljárását, illetve bírósághoz fordulhat, továbbá panaszt tehet a Nemzeti Adatvédelmi és Információszabadság Hatóságnál.

**Nemzeti Adatvédelmi és Információszabadság Hatóság elérhetősége:**

Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11

Postacím: 1530 Budapest, Pf.: 5.

Telefon: 06-1-391-1400

Telefax: 06-1-391-1410

E-mail: ugyfelszolgalat@naih.hu

**Kelt:**……………………………………………………… …………………………………………………………….. **név**

……………………………………………………………..

**aláírás**